Diari Oficial de la Generalitat Valenciana


Sumari del DOGV 9304, del 23-03-2022 (2022/2023)

RESOLUCIÓ d'1 de març de 2022, del gerent de l'Institut Valencià d'Art Modern, per la qual es publica la relació de llocs de treball de l'IVAM aprovada pel Consell Rector de l'Institut Valencià d'Art Modern en la sessió celebrada el 5 de maig de 2021.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9304

Data del DOGV
:   23-03-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/2023


Data del document
:   01-03-2022

Organisme emissor
:   Institut Valencià d'Art Modern, IVAM

Tipus de document
:   Resolució

Correcció d'errades

 Descriptors 

:   * personal
    * concurs administratiu

RESOLUCIÓ d'1 de març de 2022, del gerent de l'Institut Valencià d'Art Modern, per la qual es publica la relació de llocs de treball de l'IVAM aprovada pel Consell Rector de l'Institut Valencià d'Art Modern en la sessió celebrada el 5 de maig de 2021. [2022/2023]  
El Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, estableix en l'article 74, que les administracions públiques estructuraran la seua organització a través de les relacions de llocs de treball.  
  
La Llei 4/2021, de 16 d'abril, de la Generalitat, de la funció pública valenciana, consagra aquest precepte i preveu en els seus articles 47 i 48 el contingut mínim que ha d'estructurar les citades relacions de llocs de treball i la competència i procediment per a la seua elaboració, tramitació i aprovació.  
El Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, disposa en l'article 18 que els ens del sector públic de la Generalitat publicaran, anualment, en el Diari Oficial de la Generalitat Valenciana una relació dels llocs de treball o plantilles.  
  
Igualment, el text articulat del II Conveni col·lectiu per al personal laboral al servei de l'Administració de la Generalitat Valenciana, publicat en el Diari Oficial de la Generalitat Valenciana de data 12 de juny de 1995, i al qual es troba adherit íntegrament l'Institut Valencià d'Art Modern, en virtut de l'Acord d'Adhesió de 23 de març de 1997, configura les relacions de llocs de treball com un instrument tècnic per a l'estructuració de l'organització i l'ordenació i gestió del personal, d'acord amb les necessitats de cada centre o dependència, i en el qual es necessiten els requisits per a l'acompliment dels llocs de treball.  
  
Les relacions de llocs de treball inclouran, tal com exigeix l'article 7, punt 6, del II conveni col·lectiu, la denominació de cada lloc i característiques essencials, les retribucions complementàries que els corresponguen, els requisits exigits per al seu acompliment i els mèrits preferents.  
Així mateix, la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, determina en l'article 9, apartat 3.2.b, que les organitzacions incloses en el sector públic instrumental de la Generalitat, publicaran «La plantilla orgànica de places, la relació de llocs de treball o instrument anàleg de planificació dels recursos humans i retribució econòmica anual».  
  
La nova relació de llocs de treball de l'IVAM ha sigut negociada en dates 11 de febrer, 1, 10, 22 i 29 de març de 2021 amb el Comité d'Empresa de l'IVAM, aprovada pel Consell Rector de l'IVAM en data 5 de maig de 2021, i informada favorablement per la Direcció General de Sector Públic en data 10 de desembre de 2021.  
Per tot el que es disposa anteriorment, en virtut de les facultats que em confereix l'article 12.2c Llei 1/2018, de 9 de febrer, de la Generalitat, reguladora de l'Institut Valencià d'Art Modern, resolc:  
  
Primer  
Fer pública la nova relació de llocs de treball de l'Institut Valencià d'Art Modern que s'adjunta com a annex de la present resolució.  
  
  
Segon  
La present resolució tindrà efectivitat des de l'endemà de la publicació.  
  
Contra aquesta resolució, que posa fi a la via administrativa, es podrà interposar potestativament recurs de reposició davant del Consell Rector de l'IVAM, en el termini d'un mes a comptar des de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu en el termini de dos mesos davant de l'òrgan competent, d'acord amb el que disposa la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que s'estime competent.  
  
València, 1 de març de 2022.- El gerent de l'Institut Valencià d'Art Modern: Sergi Pérez Serrano.